6e66923608f2456535a60b4b14c356aa
sådan skifter du en gasflaske
primagaz.dk
2021.43
flaskegas er nemt og sikkert at bruge, men skal behandles med omtanke. [læs her](https://cdn.primagaz.dk/-/media/sites/denmark/documents/det-er-nemt-og-sikkert-med-gas_private_online.pdf) hvordan du skal håndtere din gasflaske, og hvad du skal være opmærksom på.


d23d7b3e4baa065969f7d0214b5f3001
transport af gasflasker
primagaz.dk
2021.43
gasflasker skal altid opbevares og transporteres oprejst for at undgå at der siver gas ud. når du transporterer en gasflaske, skal den desuden være fastgjort. det kan du gøre ved at spænde den fast med elastikker eller seler. hvis du transporterer gasflasken i en personbil, kan du sætte den mellem forsæde og bagsæde, så den står fast. 
183f3c6686f00e07148b34456b37d85d
opbevaring af gasflasker
primagaz.dk
2021.43
* du må højst opbevare 40 kg gas i hjemmet, og ingen gasflaske må være større end 11 kg.
* hvis du opbevarer gas indenfor, skal der være mindst en dør eller et vindue, der kan åbnes til det fri.
* flaskegas er tungere end luft og må ikke opbevares i en kælder eller tæt på en rist eller et afløb.
* gasflasker er meget holdbare, så du kan sagtens opbevare dem udendørs i både sol, regn og sne.


og så lidt flere detaljer om antal:


* til hvert gasforbrugende apparat (f.eks. komfur, varmeovn eller pejs) må der være 1 flaske i brug, samt 1 flaske i reserve i boligen – dog højst 3 flasker i alt pr. bolig.
* ved 1 gasforbrugende apparat i boligen, må der være 1 flaske tilsluttet apparatet samt 1 reserveflaske.
* ved 2 gasforbrugende apparater i boligen må der være 1 flaske tilsluttet hvert apparatet samt 1 fælles reserveflaske.
* ved 3 gasforbrugende apparater i boligen må der være 1 flaske tilsluttet hvert apparatet. i denne situation må der ikke være en reserveflaske i boligen.


nb! man skelner ikke mellem flaskernes størrelser i ovenstående – dvs. én flaske (uanset kg) tæller som én flaske.


c90ad5a32cab5793cbdacf69866b6794
hvis du lugter gas
primagaz.dk
2021.43
gør følgende, hvis du opdager en utæthed, en mistænkelig gaslugt eller føler dig utilpas:


1. få folk i sikkerhed til et område, hvor du ikke kan lugte gassen.
2. luk for gasflasken og tag regulatoren af.
3. sørg for god udluftning.


husk også, at du aldrig må bruge åben ild eller el-kontakter ved mistanke om gaslækage


**ved alvorlig gaslækage eller brand - ring 112. prøv ikke selv at slukke ilden og sørg for at få alle væk.**


9d1fc7bcbc2c0654689d77e2c2cb56cc
brug kun godkendt udstyr
primagaz.dk
2021.43
brug kun godkendt udstyr, som er dg- eller ce-mærket, og læs vejledningen inden du tager udstyret i brug. 


ved at købe dit udstyr i danmark, er du sikker på, at udstyret passer sammen med den flaskegas, vi bruger i danmark.


 


ea27283bf45c8a8231d701cd1647ac7b
regulator og slanger holder ikke evigt
primagaz.dk
2021.43
**regulator**en regulator har en begrænset levetid. hvor længe den holder kan være forskelligt fra type til type, og hvor ofte den bruges har selvfølgelig også betydning. som hovedregel bør du udskifte din regulator cirka hvert femte år.


du kan forlænge levetiden på din regulator ved at:


* afmontere den, når den ikke er i brug.
* beskytte den mod vind og vejr.
* undgå at tabe/smide regulatoren på jorden, men i stedet lægge den forsigtigt ned.


**slanger**gasslangen skal være ubeskadiget og uden revner – udskift slangen ved den mindste tvivl.


* tjek gasslangen hver gang du skifter gasflaske og mindst én gang om året.
* hvis slangen er mørnet og har sprækker, skal den skiftes. anvend en lækagespray eller sæbevand for at tjekke for utætheder.
* udskift slangerne minimum hvert tredje år.


 
ad047a0110b74ea2e9a94d020dc3801a
installationer er kun for fagfolk
primagaz.dk
2021.43
skal du have en ny fast gasinstallation f.eks. et gaskomfur, skal du kontakte en autoriseret vvs-installatør. du må ikke selv etablere nye flaskegasinstallationer.  

  

hvis du konstaterer en fejl på installationen, skal du også kontakte en autoriseret vvs-installatør. du må aldrig selv forsøge at reparere eller udbedre fejl. 


 


2348727439fd76d57c6ae55e7f9f5c9b
pas på stjålne flasker
primagaz.dk
2021.43
de senere år har der været en stigning i tyveri af flasker fra byggemarkeder, tankstationer mv. det vurderes, at der hvert år bliver stjålet for op imod 2,5 mio. kr.  

  

sammen med politiet advarer vi mod at købe stjålne flasker. det er ulovligt både at sælge og købe hælervarer. det er dog tilladt for private at sælge og købe enkelte lovlige flasker f.eks. på den blå avis eller facebook.  

vær særlig opmærksom på annoncører med mange flasker til salg f.eks. fordelt på flere annoncer – også for sikkerhedens skyld. opbevaring af mange gasflasker kræver nemlig særlig tilladelse fra det lokale beredskab. private må højst opbevare 40 kg gas, hvor hver flaske højst må veje 11 kg.  

  

vi ved, det kan være svært at vurdere, om der er tale om hælervarer. politiet giver her 7 gode råd, hvis du køber gasflasker over nettet:


1. gasflasker sælges meget billigt – f.eks. under halv pris i forhold til detailpriser
2. flaskerne er ubrugte og plomberede
3. annoncen bærer præg af, at der kan købes mange flasker
4. sælgeren har flere salgsannoncer, hvor gasflasker sælges i små partier
5. afhentningsstedet virker mistænkeligt
6. sælgeren ikke er nemid-verificeret
7. sælgeren vil ikke oplyse, hvor gasflaskerne stammer fra
